b'\n_START_ARTICLE_\nSlaget om Attu\n_START_SECTION_\nSlagets gang\n_START_PARAGRAPH_\nVed slagets begynnelse landet en av Amerikas forente staters h\xc3\xa6rstyrker p\xc3\xa5 Attu med det \xc3\xa5 fjerne japanske tropper som hadde okkupert \xc3\xb8ya siden oktober 1942, som m\xc3\xa5l. De \xc3\xb8nsket igjen \xc3\xa5 f\xc3\xa5 kontroll over \xc3\xb8ya. De amerikanske styrkene p\xc3\xa5 \xc3\xb8ya ble ledet av Albert E. Brown og Eugene M. Landrum. Japanernes kommandant var Yasuyo Yamasaki._NEWLINE_De japanske troppene p\xc3\xa5 \xc3\xb8ya hadde et mer effektivt forsvar enn det amerikanerne f\xc3\xb8rst hadde antatt. I tillegg f\xc3\xb8rte det arktiske klimaet til at mange amerikanske soldater fikk frostskader, og de fleste av disse fr\xc3\xb8s etter hvert i hjel. De amerikanske troppene var ikke vant til krigf\xc3\xb8ring i slike omgivelser og slikt milj\xc3\xb8. Amerikanerne klarte etter hvert \xc3\xa5 presse Yamasakis menn inn i en "lomme" n\xc3\xa6r kysten p\xc3\xa5 \xc3\xb8ya. De japanske styrkene ble med andre ord omringet. I desperasjon satte Yamasaki og hans gjenv\xc3\xa6rende tropper inn en overraskende motoffensiv med en frontstyrke som klarte \xc3\xa5 sl\xc3\xa5 seg gjennom amerikanernes fremre linje. I denne offensiven ble det n\xc3\xa6rkamper "mann mot mann", og de amerikanske forsvarerne var sjokkert over Japans motoffensiv. Det gikk en god stund f\xc3\xb8r de amerikanske styrkene til slutt klarte \xc3\xa5 drepe de fleste av gjenv\xc3\xa6rende japanere. De overlevende japanerne begikk som oftest selvmord, og dette bidro til \xc3\xa5 korte ned slagets gang. Bare 29 av de 2900 japanske soldatene som overlevde kamphandlingene ble tatt som fanger._NEWLINE_Attu var det siste slaget p\xc3\xa5 land i amerikanernes offensiv p\xc3\xa5 Aleutene. De japanske styrkene lyktes i \xc3\xa5 evakuere sin garnison p\xc3\xa5 den n\xc3\xa6rliggende \xc3\xb8ya Kiska 28. juli 1943. Dette markerte slutten p\xc3\xa5 deres tilstedev\xc3\xa6relse i Aleutene.'